
ELŐTERJESZTÉS



Óbarok Község Önkormányzat Képviselő-testületének
2026. szeptember 22. napjára összehívott 
rendes, nyílt ülésére








Előterjesztés címe és tárgya: 
A kötelező felvételt biztosító általános iskolai felvételi körzetéről véleménynyilvánítás, a hátrányos helyzetű gyermekek számáról adatszolgáltatás



Tárgykört rendező jogszabály:
- a nemzeti köznevelésről szóló 2011. évi CXC. törvény
- a nevelési- oktatási intézmények működéséről és a köznevelési intézmények 
  névhasználatáról szóló 20/2012.(VII.31.) EMMI rendelet







Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Nagyné Tóth Eszter kiemelt igazgatási ügyintéző
				Freész Józsefné jegyzőkönyvvezető
Tisztelt Képviselő-testület!


A nemzeti köznevelésről szóló 2011. évi CXC. törvény 50. § (8) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét. 
A nevelési- oktatási intézmények működéséről és a köznevelési intézmények névhasználatáról szóló 20/2012.(VII.31.) EMMI rendelet (továbbiakban: rendelet) 24.§ (1) bekezdése szerint a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. 

A gyermekek védelméről és a gyámügyi igazgatásról szóló 1997.évi XXXI. törvény 67/A. §-a értelmében a hátrányos, halmozottan hátrányos helyzet szempontjából meghatározó tényezők a következők:
- a szülő, a családbafogadó gyám (továbbiakban: gyám) iskolai végzettsége alacsony, legfeljebb alapfokú végzettség;
- a szülő, gyám alacsony foglalkoztatottsága;
- elégtelen lakáskörülmények;
A nevelésbe vétel, valamint a tanulói jogviszonyban álló fiatal felnőtt számára nyújtott utógondozói ellátás.

A hátrányos helyzetű gyermek: az a rendszeres gyermekvédelmi kedvezményre jogosult gyermek, aki esetében az alábbi körülmények közül egy fennáll:
- a rendszeres gyermekvédelmi kedvezmény igénylésének időpontjában a gyermeket együtt nevelő mindkét szülő, a gyermekét egyedül nevelő szülő, illetve a családbafogadó gyám legmagasabb iskolai végzettsége alapfokú. (Az alacsony iskola végzettség igazolása a kérelmen megtett önkéntes nyilatkozattal történik.)
- A rendszeres gyermekvédelmi kedvezmény igénylésének időpontjában a gyermeket nevelő szülők bármelyike vagy a családbafogadó gyám a szociális törvény szerinti aktív korúak ellátására jogosult vagy a kedvezmény igénylésének időpontját megelőző 16 hónapon belül legalább 12 hónapig álláskeresőként tartotta nyilván a munkaügyi központ.
- A gyermek szegregátumnak nyilvántartott környezetben, vagy az eljárás során felvett környezettanulmány szerint félkomfortos, komfort nélküli vagy szükséglakásban, illetve olyak lakáskörülmények között él, ahol korlátozottan biztosítottak az egészséges fejlődéshez szükséges feltételek.

Halmozottan hátrányos helyzetű gyermek az a rendszeres gyermekvédelmi kedvezményre jogosult gyermek, aki esetében a fenti három körülmény közül legalább kettő fennáll. Halmozottan hátrányos helyzetű továbbá a nevelésbe vett gyermek és az utógondozói ellátásban részesülő, tanulói vagy hallgatói jogviszonyban álló fiatal felnőtt. 

2013. szeptember 1-jétől a jegyzői gyámhatóság a rendszeres gyermekvédelmi kedvezmény megállapítására irányuló eljárás során az ügyfél erre irányuló kérelme esetén – megvizsgálja a hátrányos, halmozottan hátrányos helyzet fennállását is. Amennyiben a feltételek fennállnak, a jegyző a rendszeres gyermekvédelmi kedvezményre jogosító határozat meghozatalával egyidejűleg, azzal azonos időtartamra, de külön döntéssel megállapítja, hogy a gyermek hátrányos vagy halmozottan hátrányos helyzetű.
A Székesfehérvári Tankerületi Központ illetékességi területén található, kötelező felvételt biztosító általános iskola a 2026/2027-es tanévre Óbarok községre vonatkozóan a Felcsúti
Endresz György Általános Iskola.

A Felcsúti Közös Önkormányzati Hivatal jegyzőjének nyilvántartásában szereplő, Óbarok községben lakóhellyel, ennek hiányában tartózkodási hellyel rendelkező hátrányos helyzetű gyermekek létszáma: 4 fő, ebből a Felcsúti Endresz György Általános Iskolában 3 fő tanul. 1 fő a Szárligeti Tima Endre Általános Iskolába jár.

A hátrányos helyzetű tanulók számát és arányát tekintve nincs szükség a körzethatár módosítására.

Kérem a Tisztelt Képviselő-testületet, hogy az előterjesztést megtárgyalni, és a határozati javaslatot elfogadni szíveskedjen.




Óbarok, 2026. szeptember 4.

Tisztelettel:


			Mészáros Kartal
  			   polgármester 

az iskola felvételi körzetéről, a hátrányos helyzetű gyermekek számáról

Óbarok Község Önkormányzat Képviselő-testülete egyetért a Székesfehérvári Tankerületi Központ által kialakított, Óbarok község közigazgatási területére vonatkozó kötelező felvételt biztosító általános iskolai felvételi körzet meghatározással, a 2027/2028-as tanévre Óbarok községre vonatkozóan a Felcsúti Endresz György Általános Iskola kijelölésével. 
Óbarok településen nincs általános iskola.
A kötelező felvételt biztosító általános iskola a 2026/2027-os tanévre Óbarok községre vonatkozóan a Felcsúti Endresz György Általános Iskola.
A Felcsúti Közös Önkormányzati Hivatal jegyzőjének nyilvántartásában szereplő, Óbarok községben lakóhellyel, ennek hiányában tartózkodási hellyel rendelkező hátrányos helyzetű gyermekek létszáma: 4 fő, ebből a Felcsúti Endresz György Általános Iskolában 3 fő tanul. 1 fő a Szárligeti Tima Endre Általános Iskolába jár. 	
							Határidő:	2026. október 15.
Felelős: 	polgármester

